钦定古今图书集成/明伦汇编/官常典/第171卷 > 孟元哲
## 钦定古今图书集成/明伦汇编/官常典/第171卷 > 孟元哲

按《宋史西蜀世家》：“孟昶子元哲，字遵圣，幼聪悟，善隶
书。年十四，僭封秦王，检校太尉，同平章事，判六军诸
卫事。尝自书《姚崇口箴》，刻诸石，昶赐以银器锦彩。广
政二十一年，领武德军节度。二十四年，加兼侍中。二
十五年，立为皇太子。宋师将至，以元哲为元帅，精卒万馀，旌旗用文绣，以锦绸其杠。是日微雨，元哲虑霑”
湿，令解去。俄雨止，复斾之，旌帜数千皆倒系杠上，识
者异之。及闻剑门陷，遂奔东川，数日，弃军遁归。入朝，
与昶同日宣制，检校太尉、泰宁军节度。昶卒，赐元哲
羊五百口、酒五百壶。元哲献马二百匹、白玉水晶鞍
勒副之。移镇贝州。在镇十馀年，亦有治迹。太平兴国
初，移镇定州。三年，加开府仪同三司。四年，从平太原，
就命为镇州驻泊兵马钤辖。又从征幽州，率所部攻
城之西面。会班师，遣与军器库使药可琼、深州刺史
念金锁、左龙武将军赵延进、殿前都虞候崔翰、四方
馆使梁回、翰林使杜彦圭，帅兵帅兵归屯定州。俄契
丹入寇，元哲与诸将校破之徐、河，以功封滕国公。入
为左龙武军统军，判右金吾卫仗，未几，知滑州。淳化
初，病，求换濒淮一小郡。养疾，移知滁州。卒，年五十五，
赠侍中。初，元哲在贝州，凡民输税者皆令出啇算，规
其馀羡，以备留使之用，人烦苦之。景德中，都官员外
郎孔揆使河北，表论其事，诏除之。有子十五人：隆记、
隆诂、隆说、隆诠，并进士及第。